Държавен вестник, бр. 56, 2014 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  56
Инфекцията на вагинален маншет трябва 
да отговаря на най-малко един от следните 
критерии:
– гнойна секреция от вагиналния маншет 
при пациентка след хистеректомия,
– абсцес на вагиналния маншет при паци­
ентка след хистеректомия,
– микробиологично доказани причинители 
в култура от течност или тъкан от вагиналния 
маншет при пациентка след хистеректомия. 
Указание във връзка с докладването:
Инфекциите на вагиналния маншет да се 
докладват като SSI-O.
1.11.4. REPR-OREP: Други инфекции на 
мъжките и женските полови органи (инфек­
ции, засягащи епидидимис, тестиси, простата, 
влагалище, яйчници, матка и други дълбоко 
разположени тазови тъкани, с изключение 
на ендометрит или инфекции на вагиналния 
маншет)
Другите инфекции на мъжките и женските 
полови органи трябва да отговарят на най-
малко един от следните критерии:
– пациентът или пациентката е с микро­
биологично доказани причинители в култура 
от тъкан или секрет от засегнатата област,
– пациентът или пациентката е с абсцес 
или друг признак за инфекция, установен по 
време на операция или при патохистологично 
изследване,
– при пациента или пациентката са нали­
це най-малко два от следните признаци или 
симптоми, без друга установена причина: 
повишена температура (> 38 °C), гадене, пов­
ръщане, болки, чувствителност или дизурия,
и на най-малко един от следните критерии:
– доказване на причинители в хемокултура,
– диагноза на лекаря.
Указание във връзка с докладването:
Ендометритът да се докладва като EMET.
Инфекциите на вагиналния маншет да се 
докладват като VCUF.
1.12. SSI: Инфекции на хирургичното място
Забележка. Приема се, че всички дефини­
ции трябва да бъдат потвърдени за целите на 
съобщаването и надзора.
1.12.1. SSI-S: Повърхностна инфекция на 
хирургичното място
Инфекцията възниква в рамките на 30 дни 
след операцията и засяга само кожата и/или 
подкожната тъкан на мястото на инцизията 
и отговаря на най-малко един от следните 
критерии:
– гнойна секреция, със или без лаборатор­
но потвърждение, от повърхностната част на 
инцизията,
– причинители, изолирани в асептично взе­
та течност или тъкан от повърхностната част 
на инцизията,
– поне един от следните четири призна­
ка или симптома на инфекция: болка или 
чувствителност при допир, локализиран оток, 
зачервяване или затопляне и повторно отва­
ряне на повърхностната част на инцизията 
от хирург, освен в случаите на отрицателен 
резултат от микробиологичното изследване 
на материал от мястото на инцизията,
– диагноза „повърхностна инфекция на 
хирургичното място“, поставена от хирург 
или от лекуващ лекар.
1.12.2. SSI-D: Дълбока инфекция на хирур­
гичното място 
Инфекцията възниква в рамките на 30 дни 
след операцията, ако на мястото не е поставен 
имплант, или в рамките на една година, ако 
е поставен имплант, и инфекцията изглежда 
е свързана с операцията и засяга дълбоките 
меки тъкани (напр. фасция, мускули) на мяс­
тото на инцизията и отговаря на най-малко 
един от следните критерии:
– гнойна секреция от дълбочината на инци­
зията, но не от оперирания орган или телесна 
кухина, намиращи се на хирургичното място,
– дълбоката инцизия се е отворила спон­
танно или се е наложило повторно отваряне 
от хирурга, като пациентът е с най-малко един 
от следните признаци или симптоми: пови­
шена температура (> 38 °C), локализирана 
болка или чувствителност, освен в случаите 
на отрицателен резултат от микробиологич­
ното изследване на материал от мястото на 
инцизията,
– абсцес или друг признак на инфекция в 
дълбочината на инцизията е установен при 
клиничен преглед, по време на повторна 
операция, при патохистологично или радио­
логично изследване,
– диагноза „дълбока инфекция на хирур­
гичното място“, поставена от хирург или от 
лекуващ лекар.
1.12.3. SSI-O: Инфекция на органи или 
телесни кухини на хирургичното място
Инфекцията възниква в рамките на 30 дни 
след операцията, ако на мястото не е поставен 
имплант, или в рамките на една година, ако 
е поставен имплант, и инфекцията изглежда 
е свързана с операцията и засяга анатомич­
на част (напр. органи или телесни кухини), 
различна от среза, отваряна или манипули­
рана по време на операцията, и отговаря на 
най-малко един от следните критерии: 
– гнойна секреция от дренаж, въведен чрез 
инцизия в органа или телесната кухина,
– причинители, изолирани в асептично 
получена култура от течност или тъкан от 
органа или телесната кухина,
– абсцес или друг признак за инфекция 
на органа или телесната кухина е установен 
при клиничен преглед, по време на повторна 
операция, при патохистологично или радио­
логично изследване,
– диагноза „инфекция на орган или телесна 
кухина на хирургичното място“, поставена от 
хирург или от лекуващ лекар.